Nyu-York shahri unga tashrif buyurgan sayyohlar soni bo‘yicha yangi rekord o‘rnatdi, deb xabar bermoqda Reuters axborot agentligi. 2015 yilda shaharga deyarli 60 mln sayyoh tashrif buyurgan. Megapolis ketma-ket 6 yil davomida rekord sondagi sayyohlarni qabul qilmoqda. Ta’kidlanishicha, o‘tgan yili xavfsizlik tahdidi miqdori keskin o‘sganiga qaramasdan, shaharga kelayotgan sayyohlar oqimi kamaymagan. Xususan, Nyu-Yorkda IShID jangarilari ishtirokida teraktlar amalga oshirilishi xavfi mavjudligidan xavfsirash bo‘lgan. O‘z navbatida shahar rahbariyati istalgan tahdidga qarshi barcha zaruriy narsalar bilan ta’minlanganini bir necha marta ta’kidlagan. Nyu-York meri Bill de Blazioning aytishicha, Nyu-York AQShning eng jozibali, eng katta va eng xavfsiz shahari hisoblanadi.